pythainlp/thai_wikipedia_clean_20230101 huggingface dataset:
ต่อมาในปี พ.ศ. 2461 อัสปัญญ็อลเริ่มเรียกร้องต่อต้านความเป็นอิสระในการปกครองตนเองของแคว้น ซึ่งเป็นประเด็นปัญหาสำคัญมานานในเวลานั้น ต่อมา กลุ่มผู้สนับสนุนอัสปัญญ็อลส่วนหนึ่งได้เข้าร่วมกลุ่มฟาลังเคซึ่งอยู่ฝ่ายเดียวกับระบอบฟาสซิสต์ในสงครามกลางเมืองสเปน แม้ว่าจะมีความแตกต่างกันในอุดมการณ์ แต่ "แดร์บี" ก็มีความสำคัญต่อผู้สนับสนุนอัสปัญญ็อลมากกว่าผู้สนับสนุนสโมสรบาร์เซโลนาเนื่องมาจากความแตกต่างของจุดประสงค์การบริหาร ในปีหลัง ๆ การประชันขันแข่งระหว่างทั้งสองสโมสรเริ่มมีความเป็นการเมืองน้อยลง โดยอัสปัญญ็อลได้เปลี่ยนชื่อทางการของสโมสรและเพลงประจำสโมสรจากภาษาสเปนเป็นภาษากาตาลา
แม้ว่าจะเป็นดาร์บีท้องถิ่นที่มีการแข่งขันมากที่สุดในประวัติศาสตร์ของลาลิกา แต่ก็เป็นดาร์บีที่มีความสมดุลน้อยที่สุดเช่นกัน เพราะบาร์เซโลนาเป็นฝ่ายชนะมากกว่าอย่างท่วมท้น จากตารางคะแนน อัสปัญญ็อลสามารถจบฤดูกาลด้วยอันดับที่เหนือกว่าบาร์เซโลนาเพียง 3 ครั้งในรอบเกือบ 70 ปี และในการแข่งขันโกปาเดลเรย์รอบสุดท้ายในปี พ.ศ. 2500 ซึ่งสโมสรจากกาตาลุญญาลงเล่นทั้งคู่ บาร์เซโลนาก็เป็นฝ่ายชนะไป อย่างไรก็ดี อัสปัญญ็อลเคยได้รางวัลปลอบใจด้วยการชนะบาร์ซามากที่สุดถึง 6–0 ในปี พ.ศ. 2494 และสามารถชนะบาร์ซา 2–1 ในฤดูกาล 2008–2009 กลายเป็นทีมแรกที่สามารถชนะบาร์เซโลนาที่กัมนอว์ได้ในฤดูกาลที่พวกเขาชนะเลิศทั้งโกปาเดลเรย์, ลาลิกา และยูฟ่าแชมเปียนส์ลีก เลียวเนล เมสซี ผู้เล่นของบาร์ซา ทำประตูได้ 15 ประตูในการแข่งขันกับอัสปัญญ็อล ซึ่งเป็นสถิติที่มากที่สุดในการแข่งขันดาร์บีนี้
สำหรับการแข่งขันลีก
Derbi barceloní
Derbi barcelonés
เดร์บีบาร์เซโลเนส
Catalan Derby
ว้าย สาวฮอตกลายเป็นนายเห่ย
ว้าย สาวฮอตกลายเป็นนายเห่ย  เป็นภาพยนตร์อเมริกันแนวตลกในปี ค.ศ. 2002 กำกับโดย ทอม แบรดี ร่วมเขียนบทโดยร็อบ ชไนเดอร์ และอำนวยการสร้างโดยจอห์น ชไนเดอร์และคาร์ ดี' อันเจโล ภายใต้การควบคุมการผลิตของทัชสโตนพิกเจอส์และแฮปปีเมดิสัน นำแสดงโดย ร็อบ ชไนเดอร์ รับบทเป็น คลีฟ, แอนนา ฟาริส รับบทเป็นเพื่อนของเจสสิก้าที่ชื่อ เอพริล, ราเชล แม็กอดัมส์ รับบทวัยรุ่นที่ชื่อ เจสสิก้า สเปนเซอร์, แมทธิว ลอว์เรนซ์, เอริค คริสเตียน โอลเซน, โรเบิร์ต เดวี, ไลลา เคนเซิล, เมโลรา ฮาร์ดิน และไมเคิล โอ'คีฟ โดยมีเรื่องราวเกี่ยวกับเจสสิก้า สเปนเซอร์ วัยรุ่นที่ทุกคนต่างให้ความสนใจและเป็นหัวหน้าทีมเชียร์ลีดเดอร์ของโรงเรียน แต่โชคชะตาเล่นตลกเมื่อเธอตื่นขึ้นมาพบตัวเองในสภาพของชายวัยสามสิบ และจนกว่าจะเปลี่ยนแปลงชะตากรรมของเธอให้กลับคืนมาเป็นเหมือนเดิม เธอต้องหาทางชนะเลิศการแข่งขันเชียร์ลีดเดอร์, ต้องเข้าร่วมในงานเต้นรำประจำปีของโรงเรียน และต้องชนะใจแฟนหนุ่ม ขณะเดียวกันเธอก็ต้องหาวิธีกลับไปยังในร่างของเธอให้ได้
อดัม แซนด์เลอร์ ยังทำหน้าที่เป็นโปรดิวเซอร์ฝ่ายบริหารและมีบทบาทเล็กๆ ในภาพยนตร์เรื่องนี้ในบทคนตีกลองในร้านขายของโบราณที่ชื่อแมมบูซา (Mambuza) สองพี่น้องอย่างเทียและทาเมรา โมว์รีย์ และนักร้องแอชลี ซิมป์สัน, แองจี สโตน และมิเชล แบรนช ยังร่วมแสดงภาพยนตร์ในบทบาทสมทบ ฉากบางส่วนของภาพยนตร์เรื่องนี้ถูกถ่ายทำในเรดอนโดยูเนียนไฮสคูลและเอลเซกันโดไฮสคูล
ดิเซนดันส์ออฟเดอะซัน
ซง ฮเย-คโย
การเลือกตั้งประธานาธิบดีรัสเซีย พ.ศ.2534
เดร์บีบาร์ซาโลนี
ลูเทอร์ เบอร์แบงค์
ประเทศไทยใน พ.ศ. 2527
เหตุการณ์ที่เกิดขึ้นใน พ.ศ. 2527 (ค.ศ. 1984) ในประเทศไทย เป็นปีที่ 203 แห่งกรุงรัตนโกสินทร์ และเป็นปีที่ 39 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ประเทศไทยใน พ.ศ. 2528
เหตุการณ์ที่เกิดขึ้นใน พ.ศ. 2528 (ค.ศ. 1985) ในประเทศไทย เป็นปีที่ 204 แห่งกรุงรัตนโกสินทร์ และเป็นปีที่ 40 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
วูแมนส์เวิลด์ (เพลง)
วูแมนเวิลด์  เป็นซิงเกิลของนักร้องชาวอเมริกัน แชร์ จากอัลบั้มที่ 25 ของเธอ โคลเซอร์ทูเดอะทรูธ (2013) ประพันธ์คำร้องและผลิตโดย *แมตต์ มอร์ริส ,พอล ออร์เก็นฟอร์ด ,แอนโธนี "ทีซี" ครอว์ฟฟอร์ด และโยชูวา "เจ.ดี." วอล์คเกอร์ เพลงนี้วางจำหน่ายในวันที่ 18 มิถุนายน ค.ศ. 2013 โดยค่ายเพลงวอร์เนอร์บราเธอร์สเรคคอร์ดส ในฐานะซิงเกิลนำ เป็นสตูดิโออัลบั้มแรกนับตั้งแต่ปี ค.ศ. 2001 Living Proof
การส่งเสริมการขาย และการแสดง.
เพลงนี้ยังเป็นเพลงเปิดตัวในคอนเสิร์ตทัวร์ของเธอ Dressed to Kill Tour ปี ค.ศ. 2014
มิวสิกวีดิโอนี้ กำกับโดย Ray Kay โดยเผยแพร่ครั้งแรกในวันที่ 20 สิงหาคม ในเว็บไซต์ข่าวอันดับที่ 1 ของโลกDaily Mail และวันต่อมาได้เผยแพร่ทางช่อง YouTube อย่างเป็นทางการของ Cher ลักษณะวิดีโอของเธอในชุดหลายในขณะที่สวมวิกผมเสริมและมีสีสัน หนึ่งในนั้นมีวิกที่ทำจากกระดาษาหนังสือพิมพ์
เทกอิตไลก์อะแมน (เพลงแชร์)
เทคอิตไลค์อะแมน  เป็นซิงเกิลของนักร้องชาวอเมริกัน แชร์ จากอัลบั้มที่ 25 ของเธอ โคลเซอร์ทูเดอะทรูธ (2013) ประพันธ์คำร้องโดย แชร์ ,ทิม พาวเวล ,เทอเบย์ ออตโทช และแมรี่ เลย์ Take It Like a Man ถูกวางจำหน่ายออกมาบนแพลตฟอร์มดิจิตอลในวันที่ 8 พฤศจิกายน ค.ศ. 2013 และรูปแบบ 12-inch single ในวันที่ 16 ธันวาคม ค.ศ. 2013
9 กันยายน ค.ศ. 2013 เพื่อส่งเสริม "Take It Like a Man" ได้รับการคอนเฟิร์มในทวิชเตอร์ของแชร์ว่า ซิงเกิลนี้จะปรากฏในการแสดงคอนเสิร์ตทัวร์ของแชร์ Dressed to Kill Tour ในปี ค.ศ. 2014 ซึ่งได้โชว์ในวันที่ 22 มีนาคม ค.ศ. 2013 ในฟีนิกซ์, รัฐแอริโซนา
จาตุรงค์ โกลิมาศ
พรรครักไทย
พรรครักไทย พรรคการเมืองของไทยในอดีตที่จดทะเบียนตาม พระราชบัญญัติพรรคการเมือง พ.ศ. 2524 เมื่อวันที่ 20 เมษายน พ.ศ. 2526 เป็นลำดับที่ 17/2526 มีนายวิชิต ศุขะวิริยะ เป็นหัวหน้าพรรคและนายมยูร วิเศษกุล เป็นเลขาธิการพรรค
ต่อมาในวันที่ 1 กรกฎาคม พ.ศ. 2530 พรรครักไทยได้ทำการเปลี่ยนแปลงคณะกรรมการบริหารพรรคชุดใหม่พร้อมกับเปลี่ยนชื่อพรรคเป็น พรรคประชาชน
เดอะมอร์นิ่งเปเปอร์ส
วูแมนเวิลด์ (เพลง)
เทคอิตไลค์อะแมน (เพลงแชร์)
อัสโตร
อัสโตร  เป็นบอยแบนด์เกาหลีใต้ ก่อตั้งโดยแฟนตาจิโอ เปิดตัวในปี 2016 ประกอบด้วยสมาชิกทั้งหมดหกคนคือ เอ็มเจ, จินจิน, ชา อึน-อู, มุน บิน, ร็อกกี และยุน ซัน-ฮา พวกเขาเปิดตัวด้วยซิงเกิล "Hide &amp; Seek" จากอีพีเปิดตัวในชื่อ "สปริงอัป" (Spring Up) และต่อมาได้รับการเสนอชื่อจาก"บิลบอร์ด" ให้เป็นหนึ่งในวงเคป็อปหน้าใหม่ที่ดีที่สุดของปี 2016
2016 : เปิดตัวกับมินิอัลบั้ม "สปริงอัป".
อัสโตรได้ปล่อยมินิอัลบั้มแรกที่มีชื่อว่า "สปริงอัป" ("Spring Up") ในวันที่ 23 กุมภาพันธ์ 2559 กับเพลงที่มีชื่อว่า Hide &amp; Seek.ต่อมาพวกเขาได้ตั้งชื่อเหล่าแฟนคลับของพวกเขาว่า "อาโรฮา" (Aroha) ซึ่งย่อมาจากวลี "Astro hearts all fans" หลังจากพวกเขาได้เปิดตัวมินิอัลบั้ม "สปริงอัป" ประมาณ 1 สัปดาห์ อัลบั้มของพวกเขาก็ติดชาร์ตอันดับ 6 ใน "บิลบอร์ด"
ปลิว
"ปลิว (Away)" เป็นซิงเกิลในปี พ.ศ. 2559 ของนักร้อง พลอยชมพู ประพันธ์เนื้อร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 11 กุมภาพันธ์ พ.ศ. 2559 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่
ส่วนมิวสิกวีดิโอนี้ เผยแพร่ครั้งแรกในวันที่ 26 กุมภาพันธ์ พ.ศ. 2559 ที่ได้ ต่อ-ธนภพ ลีรัตนขจร มาแสดงเป็นพระเอกในเอ็มวี เนื้อเรื่องในเอ็มวีพูดถึงผู้หญิงคนหนึ่งได้แอบหลงรักหนุ่มนักแต่งเพลง แต่ไม่กล้าบอกเขาตรงๆ ว่าเราชอบเขา ได้แต่แอบมอง เวลาเดินผ่าน หรือเวลาที่ได้อยู่ใกล้ๆ เขาก็จะแอบยิ้ม เขินอยู่คนเดียว และหวังว่าสักวันความรู้สึกที่เก็บไว้คงปลิวไปถึงเขา
เพลง "ปลิว (Away)" ติดอันดับสูงสุด 12 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 6 มีนาคม พ.ศ. 2559
เดย์ซิกส์
ทางลอด
ทางแยก
ทางแยก  เป็นจุดตัดที่อยู่ในระดับเดียวกันของถนนสองสายขึ้นไปที่มาบรรจบกันหรือตัดข้ามกัน ได้แก่ สามแยก เช่น สามแยกรูปตัวที (T junction) หรือ สามแยกรูปตัววาย (Y junction) หรือสี่แยก ห้าแยก หรือมากกว่านั้น ทางแยกต่าง ๆ มักจะมีการควบคุมโดยไฟจราจร หรือมีการสร้างวงเวียน หรือทั้งสอง
ฟริทซ์ ล็อนด็อน
ฟริทซ์ ว็อล์ฟกัง ล็อนด็อน (; 7 มีนาคม ค.ศ. 1900 – 30 มีนาคม ค.ศ. 1954) เป็นนักฟิสิกส์ชาวเยอรมัน เกิดที่เมืองเบร็สเลา (ปัจจุบันคือเมืองวรอตสวัฟ ประเทศโปแลนด์) เป็นบุตรของฟรันซ์ ล็อนด็อนและลุยส์ ฮัมบัวร์เกอร์ มีน้องชายที่เป็นนักฟิสิกส์เช่นกันคือ ไฮนทซ์ ล็อนด็อน เรียนระดับมหาวิทยาลัยที่เมืองบ็อน แฟรงค์เฟิร์ตและมิวนิก ในปี ค.ศ. 1933 ล็อนด็อนซึ่งเป็นชาวยิวถูกไล่ออกจากตำแหน่งอาจารย์ที่มหาวิทยาลัยเบอร์ลินเนื่องจากกฎหมายที่ผ่านโดยรัฐบาลนาซี ต่อมาล็อนด็อนย้ายไปอยู่ที่อังกฤษและฝรั่งเศส ก่อนจะย้ายไปที่สหรัฐอเมริกาในปี ค.ศ. 1939 ล็อนด็อนดำรงตำแหน่งศาสตราจารย์ที่มหาวิทยาลัยดุ๊กและได้รับเหรียญโลเรินตส์ในปี ค.ศ. 1953
ด้านชีวิตส่วนตัว ล็อนด็อนแต่งงานกับอีดิธ แคสพารีในปี ค.ศ. 1929 มีบุตรด้วยกัน 2 คน เขาเสียชีวิตที่เมืองเดอแรมในปี ค.ศ. 1954
ล็อนด็อนเริ่มต้นการทำงานในด้านปรัชญา แต่ต่อมาสนใจในด้านฟิสิกส์ ล็อนด็อนมีผลงานที่สำคัญหลายอย่าง เช่น ร่วมกับวอลเตอร์ ไฮต์เลอร์ศึกษาพันธะเคมี, ศึกษาแรงระหว่างโมเลกุลและนิยามคำว่า "แรงแผ่กระจาย" เพื่ออธิบายแรงดึงดูดระหว่างอะตอมของแก๊สมีตระกูล (ปัจจุบันแรงดังกล่าวเรียกว่าแรงล็อนด็อน), ศึกษาของไหลยวดยิ่งซึ่งเกี่ยวข้องกับของเหลวผลควบแน่นโบส–ไอน์สไตน์, ร่วมกับน้องชาย ไฮนทซ์ ล็อนด็อนศึกษาตัวนำยวดยิ่งจนค้นพบสมการของล็อนด็อนและโมเมนต์ล็อนด็อน
ในปี ค.ศ. 1972 จอห์น บาร์ดีน นักฟิสิกส์ผู้ได้รับรางวัลโนเบล 2 ครั้ง จัดตั้งมูลนิธิรางวัลเพื่อระลึกถึงฟริทซ์ ล็อนด็อน
สโมสรฟุตบอลสวอนซีซิตี ในฤดูกาล 2015–16
ฤดูกาล 2015–16 เป็นฤดูกาลที่ 96 ของสโมสรฟุตบอลสวอนซีซิตี ในระบบลีกฟุตบอลอังกฤษ และเป็นฤดูกาลที่ 5 ที่ได้ลงเล่นในพรีเมียร์ลีกติดต่อกัน นอกจากพรีเมียร์ลีกแล้ว ยังได้เข้าร่วมแข่งขันในรายการเอฟเอคัพและลีกคัพอีกด้วย ฤดูกาลเริ่มตั้งแต่ 1 กรกฎาคม ค.ศ. 2015 ถึง 30 มิถุนายน ค.ศ. 2016
!rowspan=2|การแข่งขัน
!colspan=8|สถิติ
! แข่ง
! ชนะ
! เสมอ
! แพ้
! ได้
! เสีย
! ต่าง
! % ชนะ
รัฐสหภาพรัสเซียและเบลารุส
รัฐสหภาพแห่งรัสเซียและเบลารุส  หรือเรียกสั้น ๆ ว่า รัฐสหภาพ  เป็นองค์การเหนือชาติที่ประกอบด้วยรัสเซียและเบลารุส ซึ่งมีจุดมุ่งหมายที่ระบุไว้ เพื่อกระชับความสัมพันธ์ระหว่างสองรัฐให้มากยิ่งขึ้นผ่านนโยบายในด้านเศรษฐกิจและการป้องกันประเทศ เดิมที รัฐสหภาพนี้มีเป้าหมายก่อตั้งสมาพันธรัฐ แต่ทั้งสองประเทศยังคงความเป็นเอกราช รัฐสภาพนี้ก่อตั้งขึ้นตามสนธิสัญญาระหว่างรัสเซียกับเบลารุสในวันที่ 2 เมษายน ค.ศ. 1997 ถึงแม้ว่าจะมีแค่รัสเซียและเบลารุส ประเทศอื่น ๆ สามารถเข้าร่วมได้ สหภาพเหนือชาตินี้ปกครองผ่านศาลรัฐสูงสุดและคณะปกครองอื่น ๆ ผู้ดำรงตำแหน่งในปัจจุบันคืออาเลียกซันดร์ ลูกาแชนกา ผู้ดำรงตำแหน่งนี้มาตั้งแต่ ค.ศ. 2000 เป้าหมายหลักปัจจุบันของรัฐสหภาพมุ่งเน้นถึงการบูรณาการทางเศรษฐกิจ, การเก็บภาษี และบูรณาการในด้านอุปกรณ์ป้องกันและหน่วยสืบราชการลับ
เครือจักรภพแห่งเบลารุสและรัสเซีย  เกิดขึ้นวันที่ 2 เมษายน 1996 พื้นฐานของสหภาพได้สถาปนาวันที่ 2 เมษายน 1997 ด้วยการลงนามของ "สนธิสัญญาสหภาพระหว่างเบลารุสและรัสเซีย" จากนั้นก็เปลี่ยนชือเป็น "รัฐสหภาพแห่งรัสเซียและเบลารุส" สนธิสัญญาลงนามที่ 25 ธันวาคม 1998 ด้วยความร่วมมือกันระหว่างการเมืองเศรษฐกิจและสังคมบูรณาการระหว่างทั่งสองมากขึ้น
สหภาพรัฐแห่งรัสเซียและเบลารุส
สโมสรฟุตบอลแบงค็อก ยูไนเต็ดในฤดูกาล 2559
ฤดูกาล 2559 เป็นฤดูกาลที่ 6 ของ แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด. ฤดูกาลนี้เป็นฤดูกาลแรกที่ย้ายมาใช้สนามฟุตบอลธรรมศาสตร์ รังสิตเป็นสนามเหย้าแทนที่ของสนามกีฬาไทย-ญี่ปุ่นที่ใช้งานมาตั้งแต่ปี 2553–2558
สโมสรฟุตบอลแบงค็อก ยูไนเต็ด ในฤดูกาล 2559
วันยุโรป
ในทวีปยุโรป วันยุโรป เป็นการเฉลิมฉลองสันติภาพและเอกภาพประจำปีในทวีปยุโรป มีการกำหนดวันยุโรปสองวัน คือ วันที่ 5 พฤษภาคมสำหรับสภายุโรป และวันที่ 9 พฤษภาคมสำหรับสหภาพยุโรป ซึ่งวันที่ 9 พฤษภาคมนี้เป็นวันธงของสหภาพยุโรปและเป็นที่รู้จักมากกว่า
วันของสภายุโรปสะท้อนการสถาปนาสภาฯ ใน ค.ศ. 1949 ขณะที่วันของสหภาพยุโรปมีอีกชื่อหนึ่งว่า วันชูมาน และเฉลิมฉลองคำประกาศประวัติศาสตร์โดยรอแบร์ ชูมาน รัฐมนตรีต่างประเทศฝรั่งเศส ใน ค.ศ. 1950 วันยุโรปเป็นสัญลักษณ์หนึ่งของทวีปยุโรปที่ออกแบบเพื่อเสริมเอกภาพในหมู่ชาวยุโรป
การทำความฝันในวัยเด็กของคุณให้เป็นจริงได้อย่างแท้จริง
47 หมีใหญ่ ซี
47 หมีใหญ่ ซี หรือ ตะเภาแก้ว เป็นดาวเคราะห์นอกระบบที่อยู่ห่างจากโลกประมาณ 46 ปีแสง ตั้งอยู่ในกลุ่มดาว 47 หมีใหญ่ ดาวเคราะห์ดวงนี้ถูกค้นพบที่ตั้งอยู่ในวงโคจรเป็นระยะเวลานานรอบดาวฤกษ์ 47 หมีใหญ่ ใช้เวลาโคจรรอบดาว 6.55 ปี มีมวลน้อยกว่า 0.540 เท่าของดาวพฤหัสบดี
ในเดือนกรกฎาคม พ.ศ. 2557 สหพันธ์ดาราศาสตร์สากลได้จัดการประกวดชื่อสามัญให้กับดาว 47 หมีใหญ่ ซี เพื่อหาชื่อเฉพาะของดาวเคราะห์นอกระบบและดาวฤกษ์นอกระบบ หลายประเทศส่งชื่อใหม่ ๆ ที่เหมาะสมสำหรับดาวเคราะห์ดวงนี้ ในเดือนธันวาคม พ.ศ. 2558 สหพันธ์ดาราศาสตร์สากลได้ประกาศรายชื่อที่ชนะการประกวดสำหรับดาวเคราะห์ดวงนี้คือ ตะเภาแก้ว ซึ่งเสนอโดยสมาคมดาราศาสตร์ไทย ตะเภาแก้วเป็นหนึ่งในสองพี่สาวจากนิทานพื้นบ้านไทย
ดาวตะเภาแก้ว
จัน นัก
เก้า (แก้ความกำกวม)
เก้า อาจหมายถึง
วัดอรัญญิก
เทียน เย่าหนี
คริสตัล ทิน หรือ เทียนเย่าหนี่,เทียนรุ่ยหนี่,เถียนยุ่ยหนี,อาทิน (; ชื่อภาษาอังกฤษ: Kristal Tin, Tin Yui Lee)
เกิดเมื่อวันที่ 28 กันยายน พ.ศ. 2520 ที่ฮ่องกง เป็น นักร้อง และ นักแสดงหญิงชาวฮ่องกง
อาทิน เข้าประกวดร้องเพลงในปี 1993 และได้รับรางวัลสถานที่แรก หลังจากชนะการประกวด อาทินได้รับการเสนอรายชื่อติดต่อกับสถานีโทรทัศน์แห่งเอเชีย หรือ ATV
และในปี 1995 อาทินก็ได้เริ่มอาชีพนักแสดงและทำงานที่ ATV
ในปี 2003 อาทินตัดสินใจจบความสัมพันธ์งานสิบปีที่ATV อาทินได้รับรางวัลแสดงหญิงยอดเยี่ยมของภาพยนตร์ฮ่องกง
จากนั้นอาทินก็ทำงานเป็นผู้จัดรายการวิทยุที่ Commercial Radio Hong Kong ปัจจุบันอาทินเซ็นสัญญาเป็นนักแสดงในสังกัด TVB
ชีวิตส่วนตัว สมรสกับ Chapman To ตู้ เหวินเจ๋อ ซึ่งเป็นนักแสดงเช่นเดียวกัน ในปี ค.ศ. 2005
นอกจากการแสดงที่โดดเด่นของอาทินในละครของTVBแล้ว 10ปีที่ผ่านมาหลังจากการเปิดตัวเธอในฐานะนักร้อง ในปี 2014 เธอได้เปิดตัวอัลบั้มแรกของเธอ "You Are My Man" มีทั้งหมด10เพลงในภาษาจีนและภาษากวางตุ้ง และมีMVที่หลากหลาย ในรูปแบบของความรักที่ไม่สมหวัง
เจียง เหม่ยอี้
เอเลน่า กง หรือ เจียง เหม่ยอี้ / ก๊ง เหม่ย หยี่ ภาษากวางตุ้ง (; ชื่อภาษาอังกฤษ: Elena Kong , Jiang Mei Yi , Kong May Yee) เกิดเมื่อวันที่ 20 กันยายน พ.ศ. 2514 ที่ฮ่องกง เป็น นักแสดงหญิงชาวฮ่องกง นักจัดรายการวิทยุ และ พรีเซ็นเตอร์
เจียงเหม่ยอี้ เริ่มต้นอาชีพของเธอในวงการบันเทิง และปรากฏตัวในโฆษณาโทรทัศน์จำนวนมากในช่วงปี 1990 เธอยังได้แสดงในมิวสิควิดีโอบางส่วนของ Andy Lau หรือ หลิว เต๋อหัว
หลังจากนั้นเธอก็เข้าร่วมเป็นนักแสดงในสังกัด สถานีโทรทัศน์แห่งเอเชีย หรือ ATV ในปี 1997 มีผลงานละครเรื่องแรกคือเรื่อง Forrest Cat เจียงเหม่ยอี้ออกจากATV ในปี2008 และในปี2009 เธอก็เข้าร่วมเป็นนักแสดงในสังกัด Television Broadcasts Limited หรือ ทีวีบี TVB ในบทบาท "ป้าแองเจล่า" (Angela Auntie) สาวที่คอยระรานคนอื่นๆไปทั่วบริษัทPDSD คอยจิกกัดคนอื่นไม่เลือก ด้วยใช้สำเนียงพูดภาษาอังกฤษบวกกับเสียงที่ใหญ่ของเธอ มีผลงานละครคือเรื่อง เกมบิวตี้หักเหลี่ยมเฉือนคม Beauty Knows No Pain ในปี2010 ชื่อของเธอได้ถูกเสนอชื่อเข้าชิงรางวัลนักแสดงสมทบหญิงยอดเยี่ยมในปี 2010 ด้วย ต่อมา ในปี 2012 ผลงานของเธอได้รับความนิยมมากยิ่งขึ้น และถูกเสนอชื่อสำหรับรางวัลนักแสดงสนับสนุนดีเด่น TOP5 ในบท "อวี้ อี้ฟาง" (Yvonne Yik) จากเรื่อง บ่วงรักบ่วงชีวิต Silver Spoon, Sterling Shackles และในปี 2013 เธอได้รับรางวัลนักแสดงสนับสนุนดีเด่น จากบท "Heather Fong" หรือ "พี่เฮทเทอร์,Head姐" จากละครเรื่อง เหินฟ้าหารัก ภาค2 Triumph in the Skies II แสดงคู่กับ Kenneth Ma หรือ หม่า กั๋วหมิง
ในปี 2017 เจียงเหม่ยอี้ กับละครเรื่อง "Tiger Mom Blues" ซึ่งการแสดงของเธอก็ได้รับการยกย่องชื่นชมเป็นอย่างมาก และคาดว่าเธอจะเป็นผู้ชนะในการเข้าชิงรางวัล TVB Anniversary Awards ในปี2017 ด้วย
ปัจจุบันเจียงเหม่ยอี้ยังเป็นดีเจอยู่ที่สถานีวิทยุ Digital Broadcasting Corporation Hong Kong Limited หรือ DBC
และเป็นพิธีกรหลักในรายการ 街市遊樂團 Bazaar Carnivals ร่วมกับ ไม่ฉางชิง (Evergreen Mak) เถิง ลี่หมิง (Joyce Tang) และ เฉินจุ้นถิง (Andrew Chan)
เจียงเหม่ยอี้ ศึกษาระดับชั้นประถมศึกษา ที่ Hennessy Road Government Primary School ระดับชั้นมัธยมศึกษา ที่ Hotung Secondary School
และระดับมหาวิทยาลัย ที่ Chu Hai College of Higher Education สาขา บริหารธุรกิจ
นักแสดงสมทบหญิงยอดเยี่ยม ปี2013 จากละครเรื่อง เหินฟ้าหารัก Triumph in the Skies II
เจ้าฟ้าทะละหะ (ปก)
เจ้าฟ้าทะละหะ (เขมร : ចៅហ្វ៊ាទឡ្ហៈปก, พ.ศ.-2349) หรือออกญากลาโหม (ปก) ที่ต่อมาเป็นเป็นเจ้าฟ้าทะละ (ปก) ต้นสกุล ปกมนตรี มีบทบาททางด้านการทหารและการปกครอง ภายในกัมพูชาในช่วงสมัยกรุงธนบุรีและรัตนโกสินทร์ตอนต้น เคยร่วมรบในสงครามกลางเมืองกัมพูชาในช่วงการแข่งขันการเข้าไปมีบาทบาททางการเมืองการทหารระหว่างสยามและเวียดนาม ทั้งมีบทบาทเป็นบิดาเลี้ยง ผู้อภิบาลของยุกษัตริย์กัมพูชา จนกระทั่งผู้สำเร็จราชการในราชสำนักเขมร
เจ้าฟ้าทะละหะ รับราชการสมัยธนบุรีและรัตนโกสินทร์ โดยมีหลักฐานปรากฏว่ามีตำแหน่งเป็นออกญาวัง ออกญากลาโหม และเจ้าฟ้าทะละหะ ในฐานะผู้สำเร็จราชการในแผ่นดินเขมรเพื่อค้ำบัลลังค์ยุวกษัตริย์ของนักองค์จันทร์ ในรัชสมัยของพระบาทสมเด็จพระพุทธยอดฟ้าจุฬาโลก รัชกาลที่ 1 ได้มีบัญชาให้ไปเป็นพระพี่เลี้ยง นักองค์เอง [អង្គអេង,พ.ศ.2316-2340] หรือสมเด็จพระนารายณ์รามาธิบดีศรีสุริโยพรรณ ขณะส่งไปปกครองกัมพูชา ในระหว่าง พ.ศ.2337-2340 จนกระทั่งสิ้นรัชกาล ในขณะพระชนมายุ 23 ปี พระองค์ทรงครองราชย์ได้เพียง 3 ปี นักองค์เอง มีโอรส ธิดาจำนวน 5 องค์ แต่ยังอยู่ในวัยเยาว์ โดยองค์โตนักองค์จันทร์ [អង្គច័ន្ទ] มีอายุเพียง 6 ปี และน้อง ๆ อีก 4 พระองค์ประกอบด้วย นักองค์พิม [អង្គភឹម] นักองค์สงวน (អង្គសួន) นักองค์อิ่ม (អង្គអឹម) และนักองค์ด้วง (អង្គឌួង) รัชกาลที่ 1 จึงโปรดให้เจ้าฟ้าทะละหะ ( ปก ) เป็นผู้สำเร็จราชการ ดูแลทำนุบำรุงบุตรธิดา เพื่อรอให้โอรสของนักองค์เองเจริญเติบโตพอสมควรแก่วัยที่จะสามารถปกครองบ้านเมืองได้ จนกระทั่งถึง พ.ศ. 2349 รวมระยะเวลา 10 ปี (พ.ศ.2340-2349) เจ้าฟ้าทะละหะ (ปก) ก็พานักองค์จันทร์ ซึ่งในขณะนั้น ทรงมีอายุ 16 ชันษาแล้ว ซึ่งเห็นว่าสมควรด้วยสติปัญญาสามารถที่จะครองเมืองเขมรต่อไปได้ มาเข้าเฝ้า กราบเรียนว่าอายุมากแล้ว จึงขอให้อภิเษกนักองค์จันทร์ ขึ้นเป็นกษัตริย์ พระบาทสมเด็จพระพุทธยอดฟ้าจึงทรงอภิเษกนักองค์จันทร์ขึ้นเป็น สมเด็จพระอุทัยราชา ครองกรุงกัมพูชา เจ้าฟ้าทะละหะ (ปก) ก็ถึงแก่อสัญกรรมที่กรุงเทพ ในปีนั้นด้วยเช่นกัน
เหตุการณ์ก่อนที่จะเจ้าฟ้าทะละหะ (ปก) จะเข้าไปมีบทบาทในกัมพูชา เนื่องจากในช่วงพระนารายณ์ราชารามาธิบดี (นักองค์ตน) ผู้เป็นพระราชบิดาของนักองค์เอง ที่เกิดกับนักนางไชย พระราชมารดา ประสูติเมื่อ พ.ศ. 2316 ในช่วงกรุงธนบุรี พระนารายณ์ราชารามาธิบดี (นักองค์ตน) ดำเนินนโยบายต่างประเทศนิยมเวียดนาม และขอกำลังทหารเวียดนามมาช่วยเมื่อเกิดความขัดแย้งกับไทย แต่เมื่อถึงปลายรัชกาล เวียดนามอ่อนแอลง พระนารายณ์ราชารามาธิบดี (นักองค์ตน) จึงยอมอ่อนน้อมต่อพระเจ้าตากสินมหาราช และมอบราชสมบัติให้นักองค์โนน ซึ่งนิยมไทยและพระเจ้าตากสินทรงให้การสนับสนุน พระบิดาของนักองค์เองทรงดำรงตำแหน่งอุปราชจนสิ้นพระชนม์ใน พ.ศ. 2320 ขณะนั้น นักองค์เองมีพระชนม์เพียง 4 พรรษา
ในช่วง พ.ศ. 2322 ในรัชสมัยของพระรามราชา (นักองค์โนน) เกิดจลาจลในกัมพูชาเมื่อขุนนางไม่พอใจการปกครองของพระองค์ นักองค์โนน พร้อมพระโอรสถูกจับประหารชีวิต เจ้าฟ้าทะละหะ (มู) ได้ยกนักองค์เองขึ้นครองราชย์เมื่อ พ.ศ. 2323 ขณะมีพระชนม์ได้ 7 พรรษา ใน พ.ศ. 2325 ออกญายมราช (แบน) ร่วมกับออกญากลาโหม (สู) ฆ่าเจ้าฟ้าทะละหะ (มู) เสีย แต่ภายหลังเกิดแตกคอกันเอง ออกญายมราช (แบน) จึงฆ่าออกญากลาโหม (สู) เสีย แล้วตั้งตัวเป็นเจ้าฟ้าทะละหะ ต่อมา ใน พ.ศ. 2326 เจ้าฟ้าทะละหะ (แบน อภัยวงศ์) แพ้ออกญามหาเทพเจ้าเมืองตโบงฆนุม ที่นำทัพชาวจามเข้ามาตีพนมเปญ จึงพานักองค์เองหนีมากรุงเทพฯ ขณะที่พระชนม์ได้ 10 พรรษา ซึ่งรัชกาลที่ 1 โปรดรับนักองค์เองเป็นราชบุตรบุญธรรม ให้สร้างตำหนักถวายที่ตำบลคอกกระบือ [แถบวัดยานนาวา] ใน พ.ศ. 2337 รัชกาลที่ 1 โปรดให้นักองค์เองผนวช เมื่อลาสิกขาแล้วจึงให้ออกไปครองกรุงกัมพูชา หลังจากที่พระองค์ลี้ภัยในกรุงเทพฯ นาน 11 ปี เฉลิมพระนามว่า "สมเด็จพระนารายน์รามาธิบดี ศรีสุริโยพรรณ บรมสุรินทรามหาจักรพรรดิราช บรมนาถบพิตร เจ้ากรุงกัมพูชา" โดยให้ออกญากลาโหม (ปก) พระพี่เลี้ยงเป็นเจ้าฟ้าทะละหะ (ปก) การขึ้นครองราชย์อีกครั้งของนักองค์เองทำให้ชาวกัมพูชาปลาบปลื้มหลังจากว่างกษัตริย์มานาน พระองค์โปรดให้สร้างพระราชวัง เชิญเชื้อพระวงศ์กัมพูชาที่อยู่ในกรุงเทพฯ ให้กลับออกไป และจัดระบบราชการให้เรียบร้อย แต่พระองค์ครองราชย์ได้ไม่นาน ประชวรสิ้นพระชนม์ ใน พ.ศ. 2339 รวมพระชนม์เพียง 23 พรรษา พระโอรสของพระองค์คือนักองค์จันได้ขึ้นครองราชย์สมบัติต่อมา
ในขณะที่นักองค์เองลี้ภัยอยู่ที่กรุงเทพฯ เวียดนามเข้าไปมีอำนาจในกัมพูชา จัดให้ขุนนางเวียดนามมาปกครอง รัชกาลที่ 1 จึงโปรดให้เจ้าพระยาอภัยภูเบศร์เป็นผู้สำเร็จราชการเมืองเขมร เป็นเวลาถึง 12 ปี จนกระทั่งรบกับเวียดนามจนได้รับชัยชนะ ตั้งเมืองหลวงที่เมืองอุดงค์มีชัยหรือเมืองบันทายเพชรได้ใน พ.ศ. 2333 สถานการณ์เหตุการณ์วุ่นวายสงบลง จึงโปรดขอพระราชทานให้นักองค์เองออกไปครองกรุงกัมพูชา
เมื่อทรงอภิเษกนักองค์เองกลับไปครองกรุงกัมพูชานั้น รัชกาลที่ 1 ทรงขอหัวเมืองเขมร คือ พระตะบอง เสียมราฐ ศรีโสภณ ให้เจ้าพระยาอภัยภูเบศร์ (แบน อภัยวงศ์) ปกครองโดยสิทธิ์ขาดถึงเก็บภาษีได้เอง ขึ้นการปกครองตรงต่อกรุงเทพฯ นักองค์เองทรงยินยอมดินแดนเขมรส่วนนี้จึงตกเป็นของไทยมาแต่บัดนั้น ส่วนเขมรตอนนอกนั้นนักองค์เองคงปกครองอย่างประเทศราชของกรุงสยามต่อมา
บทบาทและความสำคัญของเจ้าฟ้าทะละหะ (ปก).
1.มีบทบาทในฐานะผู้นำทัพ ในตำแหน่ง “ออกญากลาโหม” ที่มีอำนาจในการเป็นแม่ทัพนำพลในการรบในสมรภูมิสงครามแย่งชิงอำนาจภายในกัมพูชา และสงครามกับเวียดนาม ดังปรากฏหลักฐานว่า “...จัดให้ออกญากลาโหม (ปา) เปนแม่ทัพนำพล 5000 คน ไปช่วยพระเจ้าเวียดนามรบกับญวนไกเซิน...” ดังนั้นตำแหน่งออกญากลาโหม จึงถือว่าเป็นหัวใจด้านการศึกและมีความสำคัญในฐานะผู้นำทัพ ดังนั้นตำแหน่งดังกล่าวจึงมีทั้งอำนาจและกำลังที่จะคอยกำกับให้เกิดความสงบภายในกัมพูชาภายใต้การเป็นผู้อารักอภิบาลนักองค์เองที่ได้รับการสถาปนาเป็นกษัตริย์ในกัมพูชา หรือการอภิบาลโอรสธิดาของพระองค์เองให้เจริญเติบโตจนกระทั่งลุชันษาดังกรณีนักองค์จันที่จะปกครองบ้านเมืองในฐานะกษัตริย์ได้ด้วยเช่นกัน
2.มีบทบาทในฐานะผู้อภิบาลและผู้สำเร็จราชการแทนกษัตริย์กัมพูชา หมายถึงการได้รับมอบหมายจากรัชกาลที่ 1 ให้ทำหน้าที่ดูแลอภิบาลนักองค์เองในตำแหน่งกษัตริย์แห่งกัมพูชา ดังปรากฏหลักฐานว่า “...ออกญาวัง ชื่อ ปก ซึ่งเปนพระบิดาเลี้ยงนั้น เลื่อนขึ้นเปนออกญากะลาโหม อยู่เฝ้ารักษาพระองค์พระบาทบรมบพิตร พระองค์เอง...” รวมทั้งเมื่อเจริญวัยสมควรได้รับการให้เสด็จกลับไปเป็นพระเจ้าแผ่นดินครองเขมรยังให้ออกญากลาโหม (ปก) “..ทรงอภิเษก..พระองค์เอง...เป็นพระบาทสมเด็จพระนารายน์ราชาธิราช...แล้วทรงพระกรุณาโปรดเกล้า ฯ ตั้งให้ออกญากลาโหม ปก เปนเจ้าฟ้าทะละหะ...” จนกระทั่งสิ้นรัชกาล พร้อมยังเป็น “ผู้สำเร็จราชการแทน” ในตำแหน่ง “เจ้าฟ้าทะละ” ที่ทำหน้าเป็นผู้สำเร็จราชการแทนพระเจ้าแผ่นดินเขมร ดูแลทำนุบำรุงโอรสธิดาของนักองค์เอง เจริญเติบโตพอสมควรแก่วัยที่จะสามารถปกครองบ้านเมืองได้ จนกระทั่งถึง พ.ศ. 2349 รวมระยะเวลา 10 ปี (พ.ศ.2340-2349) เจ้าฟ้าทะละหะ (ปก) ก็พานักองค์จันทร์ ซึ่งในขณะนั้น ทรงมีอายุ 16 ชันษาแล้ว การเจริญพระชันษาเติบโตของ
3. มีบทบาทในการป้องกันคุ้มครองกษัตริย์ของกัมพูชาและเกียรติยศของแผ่นดินสยามด้วยความซื่อสัตย์ จนกระทั่งถึงแก่การมรณกรรมในตำแหน่งและหน้าที่สุดท้าย กล่าวคือบทบาทและหน้าที่ในฐานะตำแหน่งออกญากลาโหมที่จะทำหน้าที่ในศึกสงคราม ทำหน้าที่ในการบริหารบ้านเมืองในฐานะผู้อภิบาลและผู้สำเร็จราชการที่มีหน้าที่สูงสุด แต่ทำหน้าที่ด้วยความเชื่อสัตย์สุจริต ต่อกษัตริย์เขมร ไม่ได้มีพฤติกรรมหรือการกระทำใด ๆ ที่เป็นการล่วงละเมิดอำนาจเมื่อเทียบกับ “ฟ้าทะละหะ” อื่นก่อนหน้าในช่วงสงครามกลางเมืองเขมรขุนนางแย่งอำนาจกันในช่วงก่อนหน้านี้ และในเวลาเดียวกันนำกษัตริย์ไปถวายรายงานตัวเพื่อให้โปรดเกล้าอภิเษกเป็นกษัตริย์ปกครองแผ่นดินเขมรต่อมา
เรื่องคนย่านเก่ากรุงเทพฯ ที่ป้อมมหากาฬ ตอนที่ 2 ตลาดนางเลิ้ง ตลาดใหม่ (ซิงตั๊กลั๊ก) ย่านชานพระ นคร". กรุงเทพมหานคร : มูลนิธิเล็ก-ประไพ วิริยะพันธุ์, 2558.
ราชบัณฑิตยสถาน. กรุงเทพมหานคร : ราชบัณฑิตยสถาน, 2539.
รี จ็อง-อก
รี จ็อง-อก (; 1916 – 23 กันยายน 1999) เป็นนายกรัฐมนตรีประเทศเกาหลีเหนือ ตั้งแต่ปี ค.ศ. 1977 ถึง 1984
เขารับเครื่องรัฐอิสริยาภรณ์คิม อิล-ซ็อง เครื่องรัฐอิสริยาภรณ์ธงชาติ ชั้นที่ 1 เครื่องรัฐอิสริยาภรณ์อิสรภาพและเอกราช ชั้นที่ 1 และอื่น ๆ
โรแบร์ท ยุคเคิล
โรแบร์ท ยุคเคิล (เกิดวันที่ 12 ธันวาคม ค.ศ. 1981)  เป็นนักยิมนาสติกชายชาวเยอรมัน เคยเข้าร่วมการแข่งขันกีฬายิมนาสติกในโอลิมปิกฤดูร้อน 2004 และกีฬายิมนาสติกในโอลิมปิกฤดูร้อน 2008
ยุคเคิลยังได้รับรางวัลเหรียญทองแดงในการแข่งขันยิมนาสติกโลก แชมเปียนชิปส์ 2007
รี จ็อง-อ็อก
จิกมี เชอริง